CELEX: C2004/146/05
Language: lv
Date: 2004-05-29 00:00:00
Title: Lieta C-175/04: Prasība pret Eiropas Kopienu Komisiju, ko Spānijas Karaliste iesniedza 2004. gada 13. aprīlī

29.5.2004   
            
            
               LV
            
            
               Eiropas Savienības Oficiālais Vēstnesis
            
            
               C 146/4
            
         Prasība pret Eiropas Kopienu Komisiju, ko Spānijas Karaliste iesniedza 2004. gada 13. aprīlī
   (Lieta C-175/04)
   (2004/C 146/05)
   Eiropas Kopienu Tiesā 2004. gada 13. aprīlī izskatīšanai ir iesniegta prasība pret Eiropas Kopienu Komisiju, ko cēla Spānijas Karaliste, ko pārstāv Lourdes Fraguas Gadea kundze, kas norādīja adresi Luksemburgā.
   Prasītājas prasījumi Tiesai ir šādi:
   
               —
            
            
               atzīt par spēkā neesošu 2004. gada 4. februāra Lēmumu (1) daļā, ar ko atceļ Kopienas finansējumu Spānijai ražošanas atbalstam tomātu pārstrādātājiem ''kvalitātes kontroles nepietiekamības'' dēļ (7.314.117 eiro) un finansējumu atbalstam citrusaugļu ražotājiem ''piegādes grafika neievērošanas'' dēļ (1.277.630, 65 eiro).
            
         
               —
            
            
               piespriest atbildētājai atlīdzināt izdevumus.
            
         Pamati un galvenie argumenti
   Ražošanas atbalsts tomātu pārstrādātājiem
   Komisijas dienesti uzskata, ka gala produktu kvalitātes kontrole netika veikta saskaņā ar kārtību, ko nosaka 15. pants Komisijas 1997. gada 19. marta Regulā (EK) Nr. 504/97, ar kuru paredz sīki izstrādātus noteikumus Padomes Regulas (EK) Nr. 2201/96 par ražošanas atbalsta sistēmu pārstrādātiem augļu un dārzeņu produktiem piemērošanai. Tāpēc tā ierosina labojumus finansējumā vienreizējas iemaksas veidā, kas atbilst 10 % no izdevumiem, kas tika izmaksāti dalībvalstī kā atbalsts. Tomēr Spānijā ik gadus veic visu uzņēmumu kontroli visā tirdzniecības gada gaitā. No otras puses, saskaņā ar Regulas 504/97 15. panta 1. punkta a) daļu, gala produktu, attiecībā uz kuriem var prasīt atbalstu, papildu analītisko kontroli var veikt noteiktos uzņēmumos (izlases veidā), kas nenozīmē, ka citi uzņēmumi pieļauj nelikumības.
   Atbalsts noteiktu citrusa augļu ražotājiem
   Komisijas dienesti piedāvā ieviest labojumu finansējumā, jo līgumos paredzētie daudzumi ir iedalīti dažādos piegādes periodos. Tomēr 1997./1998. tirdzniecības gadā Spānijā bija spēcīgas lietusgāzes, kas būtiski pārsniedza vidējo nokrišņu daudzumu un kuru rezultātā dažos apvidos vai rajonos bija apgrūtināta dažu šķirņu augļu novākšana, kā arī vēlīnu augļu šķirņu vēlīna nogatavošanās. Šo apstākļu dēļ nebija iespējams piegādāt produktus līgumos noteiktajos termiņos. Spānijas kompetentās iestādes no paša sākuma atsaucās uz force majeure klauzulas piemērošanu. Vēl jo vairāk, 1997./1998. tirdzniecības gadā attiecībā uz ilgtermiņa līgumiem nepastāvēja regulējums, kas ļautu pārnest ceturkšņu grafikos paredzētos daudzumus. Tāpēc nevar uzskatīt par nelikumīgu šo praksi, pamatojoties uz to, ka tā nav tieši paredzēta Regulā, it īpaši tādēļ, ka vēlākajos tirdzniecības gados tiek atļauts sadalīt paredzētos daudzumus dažādos piegādes periodos.
   
      (1)  Komisijas 2004. gada 4. februāra Lēmums 2004/136/EK, ar kuru atceļ Eiropas Lauksaimniecības virzības un garantijas fonda (ELVGF) Garantiju nodaļas veikto Kopienas finansējumu noteiktiem dalībvalstu izdevumiem, OV L 40, 31. lpp.